als_Latn dik_Latn sag_Latn
Në mbledhjen e grupit parlamentar të PD-së, Kryeministri Berisha informon mbi nënshkrimin e marrëveshjes për ndërtimin e parqeve industriale në vend
Kryeministri Sali Berisha deklaroi sot se “në Shqipëri po hapet një kapitull i ri në drejtim të investimeve dhe investitorëve, të cilët kanë një besim të madh në rritje ndaj vendit tonë”. Në mbledhjen e grupit parlamentar të Partisë Demokratike, Kryeministri Berisha informoi mbi nënshkrimin e marrëveshjes me kompanitë fituese për ndërtimin e parqeve industriale në vend. Sipas tij, “në historinë e një vendi me të shkuarën më nihiliste ndaj investimeve të huaja dhe që ka nevojë jetike për investime, kjo përbën një kapitull të ri të qëndrimit të Shqipërisë dhe shqiptarëve ndaj investimeve. Qeveria angazhohet të ndërtojë të gjithë infrastrukturën e nevojshme në këto parqe, në mënyrë që ato të mund të përmbushin misionin e tyre të rëndësishme si atë të punësimit, prodhimit, të teknologjisë dhe zhvillimit. Brenda një kohe të shkurtër do të hapet tenderi për tre parqe të tjera më të mëdha në Durrës, Elbasan dhe Shkodër”, tha Kryeministri Berisha.
Duke theksuar se parqet industriale do t’i jepen tërësisht për menaxhim sektorit privat, Kreu i Qeverisë theksoi se “historia e tyre në tërësi nga menaxhimi publik ka qenë mjaft e zbehtë dhe ka qenë një histori suksesi, kur ato janë menaxhuar nga kompani private”.
Në përfundim, Kryeministri Berisha garantoi se “pavarësisht nga sukseset evidente të çertifikuara botërisht, përpjekje shumë më të mëdha po bëhen në mënyrë që Shqipëria të pozicionohet gjithnjë e më lart për lirinë e tregut, dhe luftën kundër korrupsionit”.
als_Latn als_Latn als_Latn als_Latn